Hver eneste lørdag er pensionist Inga Madsen fra Dall Villaby syd for Aalborg på kirkegårdsbesøg i Rostrup. De tre seneste gange har været ubehagelige. På grund af indholdet i den affaldscontainer, der står lige udenfor kirkegården. - Der har nu gennem flere uger ligget både lårbensknogler og kranier i containeren. Graveren må lyve, hvis han siger, at der har ligget knogler fremme i kun et par dage, siger Inga Madsen til TV2/NORD. Inga Madsens historie passer ikke sammen med den forklaring som graveren har givet til menighedsrådet og TV2/NORD. At en kvinde i lørdags kontaktede ham og fortalte, at hun var kommet til at grave knogler op på et gravsted, som hun så havde smidt op i affaldscontaineren. Menighedsrådet ved Rostrup Kirke holder ekstraordinært møde fredag aften om sagen. MERE I TV2/NORD TIRSDAG KL. 19.30
Graveren ved Rostrup Kirke i Himmerland lyver. Sådan lyder anklagen fra en kvinde, der ofte kommer på kirkegården. Ifølge hende har der de seneste tre uger ligget knoglerester frit fremme i en affaldscontainer. Og altså ikke kun i et par dage, som graveren har forklaret det.